ai4bharat/Pralekha huggingface dataset:
ഗിരിവര്ഗ്ഗകാര്യ മന്ത്രാലയം
ആദിവാസി ജനവിഭാഗങ്ങളുടെ വരുമാനം ഉറപ്പു വരുത്താനായി പുതുക്കിയ താങ്ങുവിലയ്ക്ക് ചെറുകിട വന വിഭവങ്ങൾ  സംസ്ഥാനങ്ങൾ സംഭരിക്കുന്നു
-ാം അനുഛേദ പ്രകാരം സംസ്ഥാനങ്ങൾക്ക് ലഭിക്കുന്ന ധന സഹായം പരമാവധി പ്രയോജനപ്പെടുത്താനാണ് നിർദേശം. വൻ ധൻ പദ്ധതി വഴി വന വിഭവങ്ങളുടെ മൂല്യവർധിത പ്രവർത്തനങ്ങൾക്ക് പ്രോത്സാഹനം നൽകുന്നതിനും നിർദേശമുണ്ട്.
കേന്ദ്ര സർക്കാരിൻ്റെ ഈ നിർദ്ദേശത്തിന് സംസ്ഥാനങ്ങൾ മികച്ച പ്രതികരണമാണ് നൽകുന്നത്. 17 സംസ്ഥാനങ്ങൾ ഏകദേശം 50 കോടി രൂപ മൂല്യമുള്ള ചെറുകിട വനവിഭവങ്ങൾ ഇതിനോടകം സംഭരിച്ചു കഴിഞ്ഞു. ഇതു കൂടാതെ, 7 സംസ്ഥാനങ്ങളിലെ സ്വകാര്യ ഏജൻസികൾ , താങ്ങുവിലയേക്കാൾ അധികം നൽകി ഏകദേശം 400 കോടി രൂപയുടെ വനവിഭവങ്ങൾ സംഭരിക്കുകയും ചെയ്തിട്ടുണ്ട്. ഗോത്ര വർഗ മന്ത്രാലയം ഉൽപ്പന്നങ്ങളുടെ താങ്ങു വില സമയബന്ധിതമായി പ്രഖ്യാപിക്കുന്നതും പരിഷ്കരിക്കുന്നതും കൂടാതെ ട്രൈ ഫെഡിൻ്റെ സമഗ്രമായ പരിശ്രമങ്ങളും, ഗോത്ര ജനതയ്ക്ക് വിപണിയിൽ വന വിഭവങ്ങൾക്ക് പലപ്പോഴും താങ്ങുവിലയേക്കാൾ ഉയർന്ന വില ലഭിക്കുന്നതിന് സഹായിച്ചിട്ടുണ്ട്. ഇതിനു പുറമേ 6 സംസ്ഥാനങ്ങൾ, കേന്ദ്ര ഫണ്ട്, വനവിഭവങ്ങളുടെ സംഭരണത്തിനായി വൻ ധൻ വികാസ് കേന്ദ്രങ്ങൾക്ക് കൈമാറുകയും ഏകദേശം 4.03 കോടി രൂപ ഇതുവഴി സമാഹരിക്കുകയും ചെയ്തു. അനുഛേദം 275 -ാം പ്രകാരമുള്ള കോ വിഡ് സമാശ്വാസ പദ്ധതികൾക്ക് ആരംഭം കുറിച്ച ഏഴ് സംസ്ഥാനങ്ങൾ ധനസഹായം ലഭിക്കുന്നതിന് ഉടൻ തന്നെ പദ്ധതി, മന്ത്രാലയത്തിന് അംഗീകാരത്തിനായി സമർപ്പിക്കും. മേയ് 1 ന് , ഗവൺമെൻറ് 50 ചെറുകിട വനവിഭവങ്ങളുടെ പുതുക്കിയ താങ്ങുവില പ്രസിദ്ധികരിച്ചിരുന്നു. മിക്കയിനങ്ങൾക്കും നിലവിലെ നിരക്കിനേക്കാൾ 30 - 90% വരെ വർധന ഉണ്ടായിട്ടുണ്ട്. ഇത് ആദിവാസികൾക്ക് ഗുണകരമാകും. ഇതു കൂടാതെ 23 ഇനം വസ്തുക്കളെ കൂടി, ചെറുകിട വന വിഭവ പട്ടികയിൽ ഉൾപ്പെടുത്തിയിട്ടുണ്ട്.
പ്രധാനമന്ത്രിയുടെ ഓഫീസ്
ദേശീയ ഗ്രാമീണ ഉപജീവന ദൗത്യത്തിന്റെഗുണഭോക്താക്കളുമായി പ്രധാനമന്ത്രി നാളെ സംവദിക്കും
ദീന് ദയാല്അന്ത്യോദയയോജന - ദേശീയ ഗ്രാമീണ പൊതുജീവന ദൗത്യത്തിന്  കീഴിലുള്ളസ്വയംസഹായ ഗ്രൂപ്പുകളിലെഅംഗങ്ങളുമായും, ദീന് ദയാല് ഉപാദ്ധ്യായ ഗ്രാമീണ് കൗശല്യയോജന, ഗ്രാമീണസ്വയംതൊഴില് പരിശീലന ഇന്സ്റ്റിറ്റ്യൂട്ടുകള് എന്നിവയുടെഗുണഭോക്താക്കളുമായും പ്രധാനമന്ത്രി ശ്രീ. നരേന്ദ്ര മോദി നാളെ  രാവിലെ 9.30 ന് വീഡിയോകോണ്ഫറന്സ് വഴി നേരിട്ട്സംവദിക്കും. ഇതിന്റെതല്സമയസംപ്രേഷണംദൂരദര്ശനില്ഉണ്ടായിരിക്കും. നാഷണല് ഇന്ഫര്മാറ്റിക്സ്സെന്റര്ശൃംഖലയില്തല്സമയവെബ്കാസ്റ്റിംഗുംഉണ്ടാകും. പദ്ധതിക്ക് കീഴിലെ പ്രവര്ത്തനങ്ങളെകുറിച്ചുംസ്വയംസഹായ ഗ്രൂപ്പ്അംഗങ്ങളുടെജീവിതങ്ങളില്ദേശീയ ഗ്രാമീണ ഉപജീവന ദൗത്യംവരുത്തിയമാറ്റങ്ങളെകുറിച്ചും നേരിട്ടറിയാന് വേണ്ടിയാണ് പ്രധാനമന്ത്രിയുടെ ഈ ആശയവിനിമയം.
വനിതാശാക്തീകരണത്തിനുള്ളഏറ്റവുംവലിയസ്ഥാപന വല്കൃതവേദിയായദേശീയ ഗ്രാമീണ ഉപജീവന ദൗത്യം 45 ലക്ഷംസ്വയംസഹായ ഗ്രൂപ്പുകളിലൂടെഅഞ്ച്കോടിയിലധികം വനിതകളിലേയ്ക്ക്ഇതിനകംഎത്തിക്കഴിഞ്ഞു. ഈ ദൗത്യത്തിന് കീഴില് രണ്ട് ഉപപദ്ധതികളാണ് ഉള്ളത്. ഗ്രാമീണമേഖലയിലെയുവജനങ്ങള്ക്ക്തൊഴിലവസരങ്ങളും, സ്വയംതൊഴിലും ലഭ്യമാക്കാന് ഉദ്ദേശിച്ചുള്ള ദീന് ദയാല് ഗ്രാമീണ് കൗശല്യയോജനയും, ഗ്രാമീണസ്വയംതൊഴില് പരിശീലന ഇന്സ്റ്റ്റ്റിയൂട്ടുകളും ഇക്കൊല്ലം ജനുവരിയിലെകണക്ക് പ്രകാരം 10.90 ലക്ഷംയുവജനങ്ങള്ക്ക് പരിശീലനം നല്കിയിട്ടുണ്ട്അവരില് 7.73 ലക്ഷം പേര്ക്ക്തൊഴിലുംലഭിച്ചു. നിലവില് 589 ഗ്രാമീണസ്വയംതൊഴില് പരിശീലന ഇന്സ്റ്റ്റ്റിയൂട്ടുകളാണ് രാജ്യത്ത് പ്രവര്ത്തിച്ച്വരുന്നത്. ഇവയിലൂടെ 27 ലക്ഷത്തിലധികംയുവജനങ്ങള്ക്ക് പരിശീലനം നല്കുകയുംഅവരില് 18 ലക്ഷം പേര്ക്ക്ജോലിലഭിക്കുകയുംചെയ്തു.
(ND/MRD
ബഹിരാകാശ വകുപ്പ്
ബഹിരാകാശ യാത്രികരുടെ സുരക്ഷയുമായി ബന്ധപ്പെട്ട ഐ.എസ്.ആര്.ഒ.യുടെ പരീക്ഷണം വിജയകരം
ബഹിരാകാശ യാത്രികരുടെ സുരക്ഷ ഉറപ്പാക്കുന്ന സാങ്കേതികവിദ്യയുടെ ആദ്യഘട്ട പരീക്ഷണം ഐ.എസ്.ആര്.ഒ. വിജയകരമായി പൂര്ത്തിയാക്കി. വിക്ഷേപണ വേളയില് ബഹിരാകാശ വാഹനത്തിന് എന്തെങ്കിലും അപകടം സംഭവിച്ചാല് അതിലെ യാത്രികരെ സുരക്ഷിതമായി പുറത്തെത്തിക്കുന്ന ക്രൂ എസ്കേപ്പ് സിസ്റ്റം എന്ന അടിയന്തര രക്ഷാ മാര്ഗ്ഗത്തിന്റെ സാങ്കേതിക പരീക്ഷണമാണ് ശ്രീഹരികോട്ടയിലെ സതീഷ് ധവാന് ബഹിരാകാശ കേന്ദ്രത്തില് വിജയം കണ്ടത്. വിക്ഷേപണ തറയില് എന്തെങ്കിലും അത്യാഹിതം സംഭവിച്ചാല് ബഹിരാകാശ യാത്രികര് ഇരിക്കുന്ന മൊഡ്യൂള് മാത്രമായി വിക്ഷേപണ വാഹനത്തില് നിന്ന് വിഘടിച്ച് സുരക്ഷിതമായ സ്ഥലത്തേയ്ക്ക് മാറ്റപ്പെടുന്ന സാങ്കേതികവിദ്യയാണിത്.
അഞ്ച് മണിക്കൂര് കൗണ്ട്ഡൗണിന് ശേഷം ശ്രീഹരികോട്ടയിലെ സതീഷ് ധവാന് ബഹിരാകാശ കേന്ദ്രത്തിലെ വിക്ഷേപണ തറയില് ഇന്ന് രാവിലെ ഏഴ് മണിയോടെയായിരുന്നു പരീക്ഷണം. 12.6 ടണ് ഭാരമുള്ള ക്രൂമൊഡ്യൂളാണ് പരീക്ഷണത്തിനായി ഉപയോഗിച്ചത്. 259 സെക്കന്റ് നീണ്ട് നിന്ന പരീക്ഷണത്തില് ക്രൂമൊഡ്യൂള് ആകാശത്തേയ്ക്ക് ഉയര്ന്ന ശേഷം പാരചൂട്ടിലൂടെ ബംഗാള് ഉള്ക്കടലില് ശ്രീഹരികോട്ടയ്ക്ക് 2.9 കിലോ മീറ്റര് അകലെ സുരക്ഷിതമായി പതിച്ചു.
ക്രൂമൊഡ്യൂളിലുള്ള ഏഴ് സോളിഡ് മോട്ടോറുകളാണ് അതിനെ ഗുരുത്വാകര്ഷണ മേഖലയ്ക്കുള്ളിലെ 2.7 കിലോ മീറ്റര് ഉയരത്തിലെത്തിച്ചത്. 300 ഓളം സെന്സറുകളാണ് പരീക്ഷണത്തിന്റെ വിവിധ ഘട്ടങ്ങള് രേഖപ്പെടുത്തിയത്.
(ND/MRD
പ്രധാനമന്ത്രിയുടെ ഓഫീസ്
ഉത്തർപ്രദേശിലെ ജനങ്ങളെ അവരുടെ സംസ്ഥാന രൂപീകരണ ദിനത്തിൽ പ്രധാനമന്ത്രി അഭിവാദ്യം ചെയ്തു.
ഉത്തർപ്രദേശിലെ ജനങ്ങളെ അവരുടെ സംസ്ഥാന രൂപീകരണ ദിനത്തിൽ പ്രധാനമന്ത്രി ശ്രീ നരേന്ദ്ര മോദി അഭിവാദ്യം ചെയ്തു.
"ഉത്തർപ്രദേശിന്റെ രൂപീകരണ ദിനത്തിൽ സംസ്ഥാനത്തെ എല്ലാ ജനങ്ങൾക്കും ഹൃദ്യമായ ആശംസകൾ. ത്യാഗത്തിന്റെയും ധീരതയുടെയും പാരമ്പര്യത്തിന്റെയും സംസ്കാരത്തിന്റെയും പുണ്യഭൂമിയായ ഈ സംസ്ഥാനം ഇന്ന് ഒരു സ്വാശ്രയ ഇന്ത്യ കെട്ടിപ്പടുക്കുന്നതിൽ പ്രധാന പങ്ക് വഹിക്കുന്നു. അത് സമഗ്ര വികസനത്തിലേക്ക് നയിക്കട്ടെ എന്ന് ഞാൻ ആഗ്രഹിക്കുന്നു സംസ്ഥാനം പുതിയ ഉയരങ്ങളിൽ എത്തട്ടെ എന്ന് ആശംസിക്കുന്നു .
പ്രധാനമന്ത്രിയുടെ ഓഫീസ്
ഇന്ത്യയുടെ ഗ്രാമങ്ങളിലെ നമ്മുടെ സദ്ഭരണ ശ്രമങ്ങളുടെ കാതൽ ജനങ്ങളുടെ ക്ഷേമത്തിനായി സാങ്കേതികവിദ്യയുടെ ശക്തി പ്രയോജനപ്പെടുത്തുക എന്നതാണ്: പ്രധാനമന്ത്രി
ജനങ്ങളുടെ ക്ഷേമത്തിനായി സാങ്കേതികവിദ്യയുടെ ശക്തി പ്രയോജനപ്പെടുത്തുക എന്നതാണ് ഇന്ത്യയിലെ ഗ്രാമങ്ങളിലെ നമ്മുടെ സദ്ഭരണ ശ്രമങ്ങളുടെ കാതൽ എന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. മികച്ച ഫലങ്ങൾ നൽകിയ സ്വാമിത്വ പദ്ധതി ഇതിന് ഒരു ഉദാഹരണമാണെന്ന് ശ്രീ. മോഡി ചൂണ്ടിക്കാട്ടി.
MyGovIndia യുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"ഇന്ത്യയിലെ ഗ്രാമങ്ങളിലെ ഞങ്ങളുടെ സദ്ഭരണ ശ്രമങ്ങളുടെ കാതൽ ജനങ്ങളുടെ ക്ഷേമത്തിനായി സാങ്കേതികവിദ്യയുടെ ശക്തി പ്രയോജനപ്പെടുത്തുക എന്നതാണ്. മികച്ച ഫലങ്ങൾ നൽകിയ സ്വാമിത്വ പദ്ധതി ഇതിന് ഉദാഹരണമാണ്."
--ND--
(At the core of our good governance efforts in India’s villages is to leverage the power of technology for the welfare of people. An example of this is the SVAMITVA scheme which has given great results. #AatmanirbharPanchayat https://t.co/ay2WfQakgA
— Narendra Modi  April 24, 2022
ധനകാര്യ മന്ത്രാലയം
ചെറുകിട, ഇടത്തരം കമ്പനികളില് അടിസ്ഥാനസൗകര്യത്തിന് വന്തോതില് നിക്ഷേപം നടത്താനും ഡിജിറ്റല് പണമിടപാടിനും തൊഴില് സൃഷ്ടിക്കും കേന്ദ്ര ബജറ്റില് ഊന്നല്.
ഗതാഗതമേഖലയില് ബജറ്റ് നിര്ദേശിക്കുന്നത് റെയില്വേ, റോഡ് അറ്റകുറ്റപ്പണികള്, വിമാന അറ്റകുറ്റപ്പണികള് ദേശീയപാതാശൃംഖല വികസിപ്പിക്കല് തുടങ്ങിയവയില് പൊതു സ്വകാര്യ പങ്കാളിത്തം .
വാതക ഗ്രിഡുകള്, ജല ഗ്രിഡുകള്, ഐ-വേകള്, പ്രാദേശിക വിമാനത്താവളങ്ങള് എന്നിവയുടെ വികസനത്തിന്റെ രൂപരേഖ.
ഊര്ജ്ജമേഖലയില് നിരക്ക്, ഘടനാ പരിഷ്കരണങ്ങള് ഉടന് പ്രഖ്യാപിക്കും.
വാടക വീടുകളുടെ പ്രോല്സാഹനത്തിന് മാതൃകാ വാടക നിയമത്തിന് അന്തിമരൂപം നല്കി പരിഷ്കരിക്കും.
എംഎസ്എംഇകള്ക്കു പലിശ സഹായം നല്കാന് 350 കോടി രൂപയുടെ പദ്ധതി; പണം നല്കുന്നതിലെ കാലതാമസം ഒഴിവാക്കാന് ഒരു പേമെന്റ് പ്ലാറ്റ്ഫോം രൂപീകരിക്കും
ഇന്ത്യയെ അഞ്ച് ട്രില്യണ് ഡോളര് സാമ്പത്തികസ്ഥിതിയില് എത്തിക്കുന്നതിന് ചെറുകിട, ഇടത്തരം വ്യവസായ സ്ഥാപനങ്ങളില് വന്തോതില് അടിസ്ഥാനസൗകര്യ വികസനത്തിനും ഡിജിറ്റല് പണമിടപാട് പ്രോല്സാഹനത്തിനും തൊഴില് സൃഷ്ടിക്കുന്നതിനും കേന്ദ്ര ബജറ്റില് ഊന്നല്. കഴിഞ്ഞ അഞ്ച് വര്ഷം കേന്ദ്ര ഗവണ്മെന്റ് നടത്തിയ വിവിധ പരിഷ്കരണ പ്രവര്ത്തനങ്ങളുടെ ഫലമായി രാജ്യത്തിന്റെ സമ്പദ്ഘടനയ്ക്ക് ഒരു ട്രില്യണ് ഡോളറിന്റെ നേട്ടമുണ്ടായെന്നും ഈ വര്ഷം അത് മൂന്നു ട്രില്യണ് ആക്കുകയാണ് ലക്ഷ്യമെന്നും ബജറ്റ് അവതരിപ്പിച്ച് ധന, കോര്പറേറ്റുകാര്യ മന്ത്രി ശ്രീമതി നിര്മലാ സീതാരാമന് പറഞ്ഞു. ഇന്ത്യയില് നിര്മിക്കൂ പദ്ധതിയുടെ ലക്ഷ്യസാക്ഷാല്ക്കാരത്തിനു വേണ്ടി ആഭ്യന്തര, വിദേശ നിക്ഷേപം പ്രോല്സാഹിപ്പിക്കുന്ന നിരവധി പദ്ധതികള് ബജറ്റില് പ്രഖ്യാപിച്ചു.
വിമാനങ്ങള് വാങ്ങുന്നതിനു പണം നല്കുന്നതിന്റെയും വിമാനങ്ങള് പാട്ടത്തിനു നല്കുന്നതിന്റെയും ഒരു ആഗോള കേന്ദ്രമായി ഇന്ത്യയെ മാറ്റുമെന്ന് ധനമന്ത്രി പറഞ്ഞു.
അന്താരാഷ്ട്ര നിലവാരമുള്ള അറ്റകുറ്റപ്പണികളുടെയും പുതുക്കിപ്പണിയലിന്റെയും ശേഷി വികസനത്തിന്റെയും വ്യാവസായ അന്തരീക്ഷം രാജ്യത്ത് സൃഷ്ടിക്കുന്നതിന് യോജിച്ച നയപരമായ ഇടപെടല് ഗവണ്മെന്റ് നടത്തും.
റെയില്വേ പാളങ്ങളുടെ നിര്മാണം കാലതാമസംകൂടാതെ പൂര്ത്തീകരിച്ച് അതിവേഗ വികസനം നടപ്പാക്കുന്നതിനും യാത്രാ, ചരക്ക് തീവണ്ടികള് നിര്മിക്കുന്നതിനും പൊതുസ്വകാര്യ പങ്കാളിത്ത പദ്ധതി  നടപ്പാക്കും. രാജ്യത്ത് നിലവില് 657 കിലോമീറ്റര് മെട്രോ റെയില് ശൃംഖലയുണ്ടെന്ന് മന്ത്രി ചൂണ്ടിക്കാട്ടി.
ദേശീയപാതകളുടെ നിര്മാണം വേഗത്തില് പൂര്ത്തീകരിക്കുന്നതിന് ദേശീയപാതാ പരിപാടി പുനസ്സംഘടിപ്പിച്ച് നടപ്പാക്കും. ഭാരത് മാലാ പദ്ധതിയുടെ ഒന്നാം ഘട്ടം പൂര്ത്തിയായ ശേഷം സംസ്ഥാന പാതകളുടെ രണ്ടാം ഘട്ട ശൃംഖല വികസിപ്പിക്കുന്നതിന് കേന്ദ്ര ഗവണ്മെന്റ് സഹായിക്കും.
വാടകവീട് സംവിധാനം പ്രോല്സാഹിപ്പിക്കുന്നതിനു വേണ്ടി ഒരു മാതൃകാ വാടക നിയമം നിര്മിക്കുമെന്ന് ശ്രീമതി നിര്മലാ സീതാരാമന് പറഞ്ഞു. ഇതിന്റെ കരട് ഉടന് പൂര്ത്തീകരിച്ച് സംസ്ഥാനങ്ങള്ക്കും വിതരണം ചെയ്യും.
എംഎസ്എംഇകളെ  പ്രോല്സാഹിപ്പിക്കുന്നതിന് 2019-20 സാമ്പത്തിക വര്ഷത്തില് പലിശ ഇളവിനു വേണ്ടി 350 കോടി രൂപ വകയിരുത്തിയതായി മന്ത്രി അറിയിച്ചു. ജി എസ് ടി രജിസ്റ്റര് ചെയ്ത എല്ലാ എംഎസ്എംഇകള്ക്കും വായ്പയില് രണ്ട് ശതമാനം പലിശ ഇളവ് ലഭിക്കും.
എംഎസ്എംഇകള്ക്ക് പണമിടപാടുകള് അനായാസമാക്കി പ്രോല്സാഹനം നല്കാന് ഒരു പേമെന്റ് പ്ലാറ്റ്ഫോം രൂപീകരിക്കുമെന്നും ഇത് അവര്ക്ക് ലഭിക്കേണ്ട ധനസഹായം സമയത്തു ലഭിക്കാതെ പോകുന്നത് ഒഴിവാക്കുമെന്നും മന്ത്രി പറഞ്ഞു.
പ്രധാനമന്ത്രി കരം യോഗി മാന്ധാന് എന്ന പുതിയ പദ്ധതി നടപ്പാക്കുക വഴി ഒന്നര കോടി രൂപയില് താഴെ വാര്ഷിക വിറ്റുവരവുള്ള ചില്ലറ വ്യാപാരികളും ചെറുകിട കട ഉടമകളുമായ മൂന്നു കോടിയോളം പേര്ക്ക് ആനുകൂല്യം ലഭിക്കുന്ന പെന്ഷന് സ്കീം നടപ്പാക്കാന് തീരുമാനിച്ചതായും ശ്രീമതി നിര്മലാ സീതാരാമന് പറഞ്ഞു.
(PSR /ND MRD – 392
പ്രധാനമന്ത്രിയുടെ ഓഫീസ്
അധ്യാപക ഉത്സവത്തിന്റെ ഉദ്ഘാടന സമ്മേളനത്തെ പ്രധാനമന്ത്രി അഭിസംബോധന ചെയ്യും
വിദ്യാഭ്യാസ മേഖലയിലെ നിരവധി സുപ്രധാന സംരംഭങ്ങൾക്കും പ്രധാനമന്ത്രി തുടക്കം കുറിക്കും
പ്രധാനമന്ത്രി ശ്രീ നരേന്ദ്ര മോദി 2021 സെപ്റ്റംബർ 7 ന് രാവിലെ 11 മണിക്ക് ശിക്ഷക് പർവിന്റെ ഉദ്ഘാടന സമ്മേളനത്തിൽ സംസാരിക്കും. പരിപാടിയിൽ വിദ്യാഭ്യാസ മേഖലയിലെ ഒന്നിലധികം സുപ്രധാന സംരംഭങ്ങളും അദ്ദേഹം ആരംഭിക്കും.
ഇന്ത്യൻ ആംഗ്യഭാഷാ നിഘണ്ടു , സംസാരിക്കുന്ന പുസ്തകങ്ങൾ , സ്കൂൾ ഗുണനിലവാര ഉറപ്പ്, സിബിഎസ്ഇയുടെ മൂല്യനിർണ്ണയ ചട്ടക്കൂട്, നിപുൺ ഭാരത്, വിദ്യാഞ്ജലി പോർട്ടൽ എന്നിവയ്ക്കായുള്ള നിഷ്ഠ ടീച്ചേഴ്സ് പരിശീലന പരിപാടി  മുതലായവ ഇവയിൽ ഉൾപ്പെടും.
"ഗുണനിലവാരവും സുസ്ഥിരവുമായ സ്കൂളുകൾ: ഇന്ത്യയിലെ സ്കൂളുകളിൽ നിന്നുള്ള പഠനങ്ങൾ" എന്നതാണ് അധ്യാപക ഉത്സവത്തിന്റെ പ്രമേയം.
എല്ലാ തലങ്ങളിലുമുള്ള വിദ്യാഭ്യാസത്തിന്റെ തുടർച്ച ഉറപ്പാക്കാൻ മാത്രമല്ല, രാജ്യത്തുടനീളമുള്ള സ്കൂളുകളിലെ ഗുണനിലവാരവും ഉൾക്കൊള്ളുന്ന രീതികളും സുസ്ഥിരതയും മെച്ചപ്പെടുത്തുന്നതിനും നൂതനമായ രീതികളെ പ്രോത്സാഹിപ്പിക്കുന്നതിനും ലക്ഷ്യമിട്ടാണ് ഈ ഉത്സവം സംഘടിപ്പിച്ചിട്ടുള്ളത്
കേന്ദ്ര വിദ്യാഭ്യാസ മന്ത്രിയും, സംസ്ഥാനങ്ങളിൽ നിന്നുള്ള വിദ്യാഭ്യാസ മന്ത്രിമാരും പരിപാടിയിൽ പങ്കെടുക്കും.
പ്രധാനമന്ത്രിയുടെ ഓഫീസ്
കരിയപ്പ ഗ്രൗണ്ടിൽ ജനുവരി 28ന് നടക്കുന്ന എൻസിസി റാലിയെ പ്രധാനമന്ത്രി അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി 2023 ജനുവരി 28 ന് വൈകുന്നേരം 5:45 മണിക്ക് ഡൽഹിയിലെ കരിയപ്പ പരേഡ് ഗ്രൗണ്ടിൽ വാർഷിക എൻസിസി റാലിയെ അഭിസംബോധന ചെയ്യും.
ഈ വർഷം, എൻസിസി അതിന്റെ 75-ാം വാർഷികം ആഘോഷിക്കുകയാണ്. പരിപാടിയിൽ, എൻസിസിയുടെ വിജയകരമായ 75 വർഷത്തെ സ്മരണയ്ക്കായി ഒരു പ്രത്യേക ദിന കവറും 75/- രൂപ മൂല്യമുള്ള പ്രത്യേകമായി അച്ചടിച്ച നാണയവും പ്രധാനമന്ത്രി പ്രകാശനം ചെയ്യും. രാവും പകലുമായി ഹൈബ്രിഡ് പരിപാടിയായാണ് റാലി നടക്കുക. കൂടാതെ 'ഏക് ഭാരത് ശ്രേഷ്ഠ ഭാരത്' എന്ന വിഷയത്തിൽ സാംസ്കാരിക പരിപാടിയും ഉൾപ്പെടും. വസുധൈവ കുടുംബകത്തിന്റെ യഥാർത്ഥ ഇന്ത്യൻ ആശയത്തിൽ , 19 വിദേശ രാജ്യങ്ങളിൽ നിന്നുള്ള 196 ഓഫീസർമാരെയും കേഡറ്റുകളേയും ആഘോഷങ്ങളുടെ ഭാഗമാകാൻ ക്ഷണിച്ചിട്ടുണ്ട് .
-NS-
(
പ്രധാനമന്ത്രിയുടെ ഓഫീസ്
ഇമാം ഹുസൈന്  യുടെ രക്തസാക്ഷിത്വ അനുസ്മരണമായ അഷറ മുബാറക്കയില് പ്രധാനമന്ത്രി സംബന്ധിക്കും
ഇമാം ഹുസൈന്  യുടെ രക്തസാക്ഷിത്വ അനുസ്മരണത്തോ ടനുബന്ധിച്ച് ദാവൂദി ബോറ സമൂഹത്തിന്റെ ആഭിമുഖ്യത്തില് 2018 സെപ്റ്റംബര് 14 ന് ഇന്ഡോറില് സംഘടിപ്പക്കുന്ന അഷറ മുബാറക്കയില് പ്രധാനമന്ത്രി ശ്രീ. നരേന്ദ്ര മോദി പങ്കെടുക്കും.
അദ്ദേഹം ജനാവലിയെ അഭിസംബോധന ചെയ്യും. ദാവൂദി ബോറ സമൂഹത്തിന്റെ ആദ്ധ്യാത്മിക തലവന് ഡോ. സയ്യദ്ന മുഫദ്ദാല് സൈഫുദീന്, മധ്യ പ്രദേശ് മുഖ്യമന്ത്രി ശ്രീ. ശിവരാജ് സിംഗ് ചൗഹാന് എന്നിവരും പ്രസംഗിക്കും.
ND MRD - 721
(Visitor Counter : 99
റെയില്വേ മന്ത്രാലയം
30000 MT-ഇൽ അധികം ലിക്വിഡ് മെഡിക്കൽ ഓക്സിജൻ രാജ്യത്തിൻറെ വിവിധ ഭാഗങ്ങളിൽ വിതരണം ചെയ്ത് ഓക്സിജൻ എക്സ്പ്രസ്സുകൾ
ന്യൂഡൽഹി, ജൂൺ 13, 2021
വിവിധ സംസ്ഥാനങ്ങളിലേക്ക് ലിക്വിഡ് മെഡിക്കൽ ഓക്സിജൻ  എത്തിച്ച് ആശ്വാസം പകരുന്നതിനുള്ള യാത്ര ഇന്ത്യൻ റെയിൽവേ തുടരുകയാണ്. കേരളം  ഉൾപ്പെടെ 15 സംസ്ഥാനങ്ങളിലേക്ക് ഇതുവരെ 1734 ടാങ്കറുകളിലായി ഇന്ത്യൻ റെയിൽവേ 30,000 MT-ഇൽ അധികം  എൽഎംഒ വിതരണം ചെയ്തു. 421 ഓക്സിജൻ എക്സ്പ്രസ്സുകളാണ് ഇതുവരെ യാത്ര പൂർത്തിയാക്കിയത്.
ഓക്സിജൻ വിതരണ സ്ഥലങ്ങളിലേക്കു വേഗത്തിൽ എത്താനായി റെയിൽവേ വിവിധ റൂട്ടുകൾ തയ്യാറാക്കുകയും സംസ്ഥാനങ്ങളുടെ ആവശ്യകതയ്ക്കനുസരിച്ച് സ്വയം സന്നദ്ധരായിരിക്കുകയും ചെയ്യുന്നു. ലിക്വിഡ് മെഡിക്കൽ ഓക്സിജൻ കൊണ്ടുവരുന്നതിനായി സംസ്ഥാനങ്ങളാണ് ഇന്ത്യൻ റെയിൽവേയ്ക്ക് ടാങ്കറുകൾ നൽകുന്നത്.
ഓക്സിജൻ ദുരിതാശ്വാസം സാധ്യമായ വേഗതയിൽ എത്തുന്നുവെന്ന് ഉറപ്പാക്കുന്നതിനു വേണ്ടി ഈ നിർണായക ചരക്ക് തീവണ്ടികളുടെ ശരാശരി വേഗത, പ്രത്യേകിച്ചും ദീർഘ ദൂര വണ്ടികളിൽ, 55 ന് മുകളിലാണ്. ഓക്സിജൻ ഏറ്റവും വേഗത്തിൽ നിശ്ചയിക്കപ്പെട്ട സമയപരിധിക്കുള്ളിൽ എത്തുന്നുവെന്ന് ഉറപ്പാക്കുന്നതിനായി ഈ തീവണ്ടികൾ ഉയർന്ന മുൻഗണനയുള്ള ഗ്രീൻ കോറിഡോറിലൂടെ ഓടിക്കുകയും, വിവിധ മേഖലകളിലെ ഓപ്പറേഷൻ ടീമുകൾ ഏറ്റവും വെല്ലുവിളി നിറഞ്ഞ സാഹചര്യങ്ങളിലും മുഴുവൻ സമയവും പ്രവർത്തിക്കുകയും ചെയുന്നു.
വ്യത്യസ്ത വിഭാഗങ്ങളിലെ ജീവനക്കാരുടെ മാറ്റങ്ങൾക്കായി അനുവദിക്കപ്പെട്ട സാങ്കേതിക സ്റ്റോപ്പേജുകൾ 1 മിനിറ്റായി കുറച്ചിട്ടുണ്ട്. ട്രാക്കുകളിലെ മാർഗ തടസ്സങ്ങൾ നീക്കി തുറന്നിടുകയും ഓക്സിജൻ വഹിച്ചുകൊണ്ടുള്ള ട്രെയിനുകളുടെ യാത്ര ഭംഗമില്ലാതെ തുടരുന്നു എന്ന് ഉറപ്പു വരുത്താൻ ഉയർന്ന ജാഗ്രത പാലിക്കുകയും ചെയ്യുന്നു.
(Visitor Counter : 130
രാജ്യരക്ഷാ മന്ത്രാലയം
സ്വതന്ത്രവും നിയമാധിഷ്ഠിതവുമായ ഇന്തോ-പസഫിക് മേഖലയ്ക്കായി ഇന്ത്യ നിലകൊള്ളുന്നു - ശ്രീ രാജ്നാഥ് സിംഗ്
ന്യൂ ഡൽഹി: നവംബർ 25, 2022
സ്വതന്ത്രവും തുറന്നതും നിയമാധിഷ്ഠിതവുമായ ഇന്തോ-പസഫിക്കിന് വേണ്ടി ഇന്ത്യ നിലകൊള്ളുന്നതായി രാജ്യ രക്ഷാ മന്ത്രി ശ്രീ രാജ്നാഥ് സിംഗ്. ഇത് മേഖലയുടെയും വിശാലമായ ആഗോള സമൂഹത്തിന്റെയും സാമ്പത്തിക വികസനത്തിന് നിർണ്ണായകമാണ്. ഇന്ന്  ന്യൂ ഡൽഹിയിൽ നടന്ന ഇൻഡോ-പസഫിക് റീജിയണൽ ഡയലോഗിൽ  മുഖ്യപ്രഭാഷണം നടത്തവെയാണ് അദ്ദേഹം ഇക്കാര്യം വ്യക്തമാക്കിയത്.
തർക്കങ്ങളും അഭിപ്രായവ്യത്യാസങ്ങളും പരിഹരിക്കുന്നതിനും പ്രാദേശിക, ആഗോള ക്രമങ്ങൾ സൃഷ്ടിക്കുന്നതിനുമുള്ള ഒരേയൊരു പരിഷ്കൃത സംവിധാനം സംഭാഷണമാണെന്ന് ശ്രീ രാജ്നാഥ് സിംഗ് ഊന്നിപ്പറഞ്ഞു.
വ്യാപാരം, കണക്റ്റിവിറ്റി, ശേഷി വികസനം, അടിസ്ഥാന സൗകര്യം എന്നീ മേഖലകളിലെ വിവിധ സംരംഭങ്ങൾ സഹകരിച്ചു പ്രവർത്തിക്കുന്നതിനുള്ള കാലാതിവർത്തിയായ മികച്ച മാർഗ്ഗങ്ങളാണെന്ന് ചൂണ്ടിക്കാട്ടിയ രാജ്യ രക്ഷാ മന്ത്രി അവയ്ക്ക് സൗഹൃദത്തിന്റെ പാലങ്ങളായി വർത്തിക്കാനും പരസ്പര പ്രയോജനം ഉറപ്പാക്കാനും കഴിയുമെന്നും വ്യക്തമാക്കി.
തായ്ലൻഡിലെ ബാങ്കോക്കിൽ 2019 നവംബറിൽ നടന്ന ഈസ്റ്റ് ഏഷ്യ ഉച്ചകോടിയിൽ തുടക്കം കുറിച്ച 'ഇന്തോ-പസഫിക് ഓഷ്യൻ ഇനീഷ്യേറ്റീവി'നെ കുറിച്ച് പരാമർശിച്ച ശ്രീ രാജ്നാഥ് സിംഗ്, മേഖലയിലെ എല്ലാവരുടെയും വികസനമെന്നത് ഈ സംരംഭത്തിന്റെ പ്രധാന ലക്ഷ്യമാണെന്നും, 'SAGAR' മുന്നോട്ടു വയ്ക്കുന്ന പ്രാദേശിക സഹകരണവും പങ്കാളിത്തവും എന്ന കാഴ്ചപ്പാടിന് അനുസൃതമാണെന്നും പറഞ്ഞു. .
യുഎൻ സമാധാന പ്രവർത്തനങ്ങളിൽ സ്ത്രീകൾക്കായുള്ള ആസിയാൻ-ഇന്ത്യ ഇനിഷ്യേറ്റീവ്, സമുദ്ര പ്ലാസ്റ്റിക് മലിനീകരണ പ്രതിരോധം സംബന്ധിച്ച ആസിയാൻ-ഇന്ത്യ ഇനിഷ്യേറ്റീവ് തുടങ്ങി ഈ ആഴ്ച ആദ്യം കംബോഡിയയിൽ നടന്ന ഇന്ത്യ-ആസിയാൻ പ്രതിരോധ മന്ത്രിമാരുടെ യോഗത്തിൽ പ്രഖ്യാപിക്കപ്പെട്ട സംരംഭങ്ങളെക്കുറിച്ചും രാജ്യ രക്ഷാ മന്ത്രി പരാമർശിച്ചു.
എല്ലാവർക്കും ഗുണപ്രദമായ ഒരു ആഗോള ക്രമം സൃഷ്ടിക്കുന്നതിനായി ആത്മാർത്ഥമായതും കൂട്ടായതുമായ ഒരു സംരംഭമായി സുരക്ഷയെ കണക്കാക്കാൻ രാജ്യ രക്ഷാ മന്ത്രി അന്താരാഷ്ട്ര സമൂഹത്തെ ഉദ്ബോധിപ്പിച്ചു.
ഇന്ത്യൻ നാവികസേനയുടെ വാർഷിക ഉന്നതതല അന്താരാഷ്ട്ര പരിപാടിയാണ് മൂന്ന് ദിവസത്തെ IPRD. സായുധ സേനയിലെ മുതിർന്ന ഉദ്യോഗസ്ഥർ, ഷിപ്പിംഗ് മന്ത്രാലയം, വനം-പരിസ്ഥിതി-കാലാവസ്ഥാ വ്യതിയാന മന്ത്രാലയം, വ്യവസായ മേഖല പ്രതിനിധികൾ, ഇന്ത്യയിലുള്ള മിഷനുകളുടെ നയതന്ത്ര പ്രതിനിധികൾ, അക്കാദമിക് വിദഗ്ദ്ധർ, വിദേശത്ത് നിന്നുള്ള പ്രമുഖ പണ്ഡിതർ, വിദഗ്ധർ എന്നിവരുടെ സജീവ പങ്കാളിത്തത്തിന് പരിപാടി സാക്ഷ്യം വഹിച്ചു. കൂടാതെ, ഡൽഹി-NCRൽ നിന്നുള്ള ഏകദേശം 2,000 ത്തോളം യൂണിഫോം ധാരികളായ ഉദ്യോഗസ്ഥരും വിമുക്തഭടന്മാരും, പൗര പ്രമുഖന്മാരും, പ്രശസ്ത സർവകലാശാലകളിലെ വിദ്യാർത്ഥികളും പരിപാടിയിൽ പങ്കെടുത്തു.
ആരോഗ്യ, കുടുംബക്ഷേമ മന്ത്രാലയം
എസ്സിഒ അംഗരാജ്യങ്ങളിലെ ആരോഗ്യമന്ത്രിമാരുടെ യോഗത്തിന്റെ ആറാം സെഷനിൽ ഡോ ഭാരതി പ്രവീൺ പവാർ അധ്യക്ഷത വഹിച്ചു
ന്യൂ ഡൽഹി: മെയ് 12, 2023
ഷാങ്ഹായ് കോർപ്പറേഷൻ ഓർഗനൈസേഷൻ  അംഗരാജ്യങ്ങളുടെ ആരോഗ്യ മന്ത്രിമാരുടെ യോഗത്തിന്റെ വെർച്യുൽ ആയി നടന്ന ആറാമത് സെഷനിൽ കേന്ദ്ര ആരോഗ്യ-കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ അധ്യക്ഷത വഹിച്ചു. കേന്ദ്ര ആയുഷ് മന്ത്രി ശ്രീ സർബാനന്ദ സോനോവാൾ മുഖ്യപ്രഭാഷണം നടത്തി. എല്ലാ എസ്സിഒ അംഗരാജ്യങ്ങളിലെയും ആരോഗ്യമന്ത്രിമാർ, ലോകാരോഗ്യ സംഘടന , ഡയറക്ടർ ജനറൽ ഡോ ടെഡ്രോസ് ഗെബ്രിയേസസ്, എസ്സിഒ സെക്രട്ടറി ജനറൽ ജാങ് മിംഗ് എന്നിവരുൾപ്പെടെയുള്ള ഉന്നതതല പങ്കാളികളും യോഗത്തിൽ പങ്കെടുത്തു.
എസ്സിഒ അധ്യക്ഷതക്ക് കീഴിൽ ഇന്ത്യ കൂടിയാലോചനകളും ചർച്ചകളും സംഘടിപ്പിച്ചു, ആരോഗ്യ വിദഗ്ദ്ധരുടെ പ്രവർത്തക സമിതി യോഗവും വർഷം മുഴുവനും ഇതിന്റെ ഭാഗമായി നടക്കുന്ന നാല് പരിപാടികളും ഇതിൽ ഉൾപ്പെടുന്നു. എല്ലാ എസ്സിഒ അംഗരാജ്യങ്ങളുടെയും പ്രയത്നങ്ങളെ എടുത്തുകാണിച്ചുകൊണ്ട് ഡോ. ഭാരതി പ്രവീൺ പവാർ തന്റെ സ്വാഗത പ്രസംഗത്തിൽ, സാർവത്രിക ആരോഗ്യ പരിരക്ഷ നേടുന്നതിനുള്ള ദിശയിലേക്ക് ലോകത്തെ ഒരു ചുവടുകൂടി അടുപ്പിക്കാൻ ചർച്ചകൾ സഹായിക്കുമെന്ന് അഭിപ്രായപ്പെട്ടു.
COVID-19 മൂലം ആഗോള ആരോഗ്യ സംരക്ഷണ രംഗത്ത് ഉണ്ടായ അഭൂതപൂർവമായ വെല്ലുവിളികൾ ഉയർത്തിക്കാട്ടി, അതിന്റെ ആഘാതം ലഘൂകരിക്കുന്നതിന് ഒരു ഏകീകൃത സമീപനത്തിന്റെയും ആഗോള സഹകരണത്തിന്റെയും ആവശ്യകത ഡോ. പവാർ അടിവരയിട്ടു. ആരോഗ്യ അടിയന്തരാവസ്ഥകൾ നേരത്തേ കണ്ടെത്തുന്നതിന് ശക്തമായ നിരീക്ഷണ സംവിധാനങ്ങൾ സ്ഥാപിക്കുന്നതും, സഹകരണ ഗവേഷണം-വികസനം, എസ്സിഒ രാജ്യങ്ങൾക്കിടയിൽ ആരോഗ്യ പ്രത്യുപായങ്ങൾ എന്നിവ പ്രോത്സാഹിപ്പിക്കുന്നതും സുപ്രധാന നടപടികളാണെന്ന് അവർ അഭിപ്രായപ്പെട്ടു.
ആരോഗ്യ സംരക്ഷണ ആവാസവ്യവസ്ഥയുടെ വിവിധ പങ്കാളികൾക്കിടയിൽ നിലവിലുള്ള വിടവ് നികത്താൻ ഡിജിറ്റൽ ആരോഗ്യ ഇടപെടലുകൾക്ക് കഴിയുമെന്ന് കേന്ദ്രമന്ത്രി പറഞ്ഞു. എസ്സിഒ രാജ്യങ്ങൾക്കുള്ളിൽ ഡിജിറ്റൽ പൊതു സംവിധാനങ്ങൾ പങ്കിടുന്നത് സാർവത്രിക ആരോഗ്യ പരിരക്ഷ എന്ന ലക്ഷ്യം കൈവരിക്കാൻ സഹായിക്കും.
ലോകാരോഗ്യ സംഘടനയുടെ ഗ്ലോബൽ സെന്റർ ഫോർ ട്രഡീഷണൽ മെഡിസിൻ  ഇന്ത്യയിൽ സ്ഥാപിക്കുന്നത് ആധുനികവും പരമ്പരാഗതവുമായ ആരോഗ്യ സംവിധാനങ്ങൾ പ്രയോജനപ്പെടുത്തുന്നതിൽ എസ്സിഒ അംഗ രാജ്യങ്ങൾ തമ്മിലുള്ള സംയുക്ത ശ്രമങ്ങൾ സുഗമമാക്കുന്നതിന് സഹായിക്കുമെന്നും ഡോ. പവാർ അറിയിച്ചു.
യോഗത്തിനൊടുവിൽ, SCO ആരോഗ്യ മന്ത്രിമാരുടെ ആറാമത്തെ യോഗത്തിന്റെ അന്തിമ പ്രസ്താവന അംഗരാജ്യങ്ങൾ അംഗീകരിച്ചു. എസ്സിഒ അംഗരാജ്യങ്ങളിൽ നല്ല ആരോഗ്യവും ക്ഷേമവും പ്രോത്സാഹിപ്പിക്കുന്നതിനുള്ള സുസ്ഥിര വികസന ലക്ഷ്യം കൈവരിക്കുന്നതിനുള്ള ആരോഗ്യ സംരക്ഷണ സഹകരണത്തിനും പങ്കാളിത്തത്തിനും ഈ പ്രഖ്യാപനം അടിത്തറയിടും. SCO യുടെ ഊഴമനുസരിച്ചുള്ള അധ്യക്ഷതയാണ് ഇന്ത്യ വഹിക്കുന്നത്.
RRTN/SKY
മന്ത്രിസഭ
ഫിഫ അണ്ടർ 17 വനിതാ ലോകകപ്പ് 2022 ഇന്ത്യയിൽ നടത്തുന്നതിനുള്ള ഗ്യാരണ്ടികളിൽ ഒപ്പിടുന്നതിന് കേന്ദ്ര മന്ത്രിസഭയുടെ അംഗീകാരം
ഫെഡറേഷൻ ഇന്റർനാഷണൽ ഡി ഫുട്ബോൾ അസോസിയേഷൻ  അണ്ടർ 17 വനിതാ ലോകകപ്പ് 2022 ഇന്ത്യയിൽ നടത്തുന്നതിനുള്ള ഗ്യാരണ്ടികളിൽ ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
ഫിഫ വനിതാ ലോകകപ്പ് 2022 2022 ഒക്ടോബർ 11 നും 30 നും ഇടയിൽ ഇന്ത്യയിൽ നടത്താനാണ് നിശ്ചയിച്ചിരിക്കുന്നത് . ദ്വിവത്സര യൂത്ത് ടൂർണമെന്റിന്റെ ഏഴാം പതിപ്പ് ഇന്ത്യ ആതിഥേയത്വം വഹിക്കുന്ന ആദ്യത്തെ ഫിഫ വനിതാ മത്സരമായിരിക്കും. ഫിഫ അണ്ടർ 17 പുരുഷ ലോകകപ്പ് 2017-ന്റെ പൈതൃകം നിലനിർത്തിക്കൊണ്ട്, ലോകമെമ്പാടുമുള്ള മികച്ച യുവ വനിതാ ഫുട്ബോൾ താരങ്ങൾ ട്രോഫി കരസ്ഥമാക്കാനുള്ള തങ്ങളുടെ കഴിവുകൾ പ്രകടിപ്പിക്കുന്ന വനിതാ ഫുട്ബോളിന്റെ ഒരു സുപ്രധാന നിമിഷത്തിനായി രാഷ്ട്രം തയ്യാറെടുക്കുകയാണ്.
സാമ്പത്തിക ചെലവ്:
ഫീൽഡ് മെയിന്റനൻസ്, സ്റ്റേഡിയം പവർ, എനർജി & കേബിളിംഗ്, സ്റ്റേഡിയം & ട്രെയിനിംഗ് സൈറ്റ് ബ്രാൻഡിംഗ് തുടങ്ങിയവയ്ക്കായി ഓൾ ഇന്ത്യ ഫുട്ബോൾ ഫെഡറേഷന്  10 കോടി രൂപയുടെ സഹായം ദേശീയ സ്പോർട്സ് ഫെഡറേഷനുകളുടെ  സഹായ പദ്ധതിക്കുള്ള ബജറ്റ് വിഹിതത്തിൽ നിന്ന് നൽകും.
പദ്ധതിയുടെ ലക്ഷ്യങ്ങൾ:
ഫിഫ അണ്ടർ 17 വനിതാ ലോകകപ്പ് ഇന്ത്യ 2022 ന് രാജ്യത്തെ വനിതാ ഫുട്ബോളിനെ ശക്തിപ്പെടുത്താനുള്ള കഴിവുണ്ട്.
ഫിഫ അണ്ടർ 17 പുരുഷന്മാരുടെ ലോകകപ്പ് 2017-ലെ പാരമ്പര്യം നിലനിർത്തിക്കൊണ്ട്, ലോകമെമ്പാടുമുള്ള മികച്ച യുവ വനിതാ ഫുട്ബോൾ താരങ്ങൾ ട്രോഫി നേടാനുള്ള തങ്ങളുടെ കഴിവുകൾ പ്രകടിപ്പിക്കുന്ന വനിതാ ഫുട്ബോളിന്റെ ഒരു സുപ്രധാന നിമിഷത്തിനായി രാജ്യം തയ്യാറെടുക്കുകയാണ്.
ഫുട്ബോൾ നേതൃത്വത്തിലും തീരുമാനങ്ങൾ എടുക്കുന്ന വേദികളിൽ സ്ത്രീകളുടെ പ്രാതിനിധ്യം വർദ്ധിപ്പിക്കുക
ഇന്ത്യയിൽ ഫുട്ബോൾ കളിക്കാൻ കൂടുതൽ പെൺകുട്ടികളെ പ്രചോദിപ്പിക്കുക
ചെറുപ്പം മുതൽ തുല്യ ഗെയിം എന്ന ആശയം സാധാരണവൽക്കരിച്ചുകൊണ്ട് ലിംഗഭേദം ഉൾക്കൊള്ളുന്ന പങ്കാളിത്തത്തിനായി വാദിക്കുന്നു
ഇന്ത്യയിലെ സ്ത്രീകൾക്ക് ഫുട്ബോൾ നിലവാരം മെച്ചപ്പെടുത്താനുള്ള അവസരം
വനിതാ ഗെയിമിന്റെ വാണിജ്യ മൂല്യം മെച്ചപ്പെടുത്തുക.
ന്യായീകരണം:
ഫിഫ അണ്ടർ 17 വനിതാ ലോകകപ്പ് ഒരു അഭിമാനകരമായ ഇനമാണ് , അത് ഇന്ത്യയിൽ ആദ്യമായി നടക്കും. കായികരംഗത്ത് കൂടുതൽ യുവാക്കളെ പ്രോത്സാഹിപ്പിക്കുകയും ഇന്ത്യയിൽ ഫുട്ബോളിന്റെ വികസനത്തിന് സഹായിക്കുകയും ചെയ്യും. ഈ മത്സരം ഇന്ത്യൻ പെൺകുട്ടികൾക്കിടയിൽ ഫുട്ബോളിനെ ഇഷ്ടപ്പെട്ട കായിക ഇനമായി പ്രോത്സാഹിപ്പിക്കുക മാത്രമല്ല, രാജ്യത്തെ പെൺകുട്ടികൾക്കും സ്ത്രീകൾക്കും ഫുട്ബോളിനെയും കായിക വിനോദങ്ങളെയും പൊതുവെ സ്വീകരിക്കാൻ സഹായിക്കുന്ന ശാശ്വതമായ ഒരു പാരമ്പര്യം അവശേഷിപ്പിക്കാനും ഒരുങ്ങുന്നു.
പശ്ചാത്തലം:
17 വയസ്സിന് താഴെയോ അതിൽ താഴെയോ പ്രായമുള്ള വനിതാ താരങ്ങൾക്കായി ഫിഫ സംഘടിപ്പിക്കുന്ന ലോക ചാമ്പ്യൻഷിപ്പാണ് ഫിഫ അണ്ടർ -17 വനിതാ ലോകകപ്പ്. 2018 നവംബർ 13 മുതൽ ഡിസംബർ 1 വരെ ഉറുഗ്വേയിലാണ് ഇതിന്റെ ആറാമത് എഡിഷൻ നടന്നത്. ഫിഫ അണ്ടർ 17 വനിതാ ലോകകപ്പിലെ നിലവിലെ ചാമ്പ്യന്മാരാണ് സ്പെയിൻ. ഫിഫ അണ്ടർ 17 വനിതാ ലോകകപ്പ് ഇന്ത്യ 2022 ടൂർണമെന്റിന്റെ ഏഴാം പതിപ്പാണ്, അതിൽ ഇന്ത്യ ഉൾപ്പെടെ 16 ടീമുകൾ പങ്കെടുക്കും. മത്സരങ്ങൾ 3 വേദികളിലായി നടത്താൻ എ ഐ എഫ് എഫ് നിർദ്ദേശിച്ചിട്ടുണ്ട്;  ഭുവനേശ്വർ;  നവി മുംബൈ  ഗോവ. 2017 ഒക്ടോബർ 6 മുതൽ 28 വരെ രാജ്യത്തെ ന്യൂ ഡൽഹി, ഗുവാഹത്തി, മുംബൈ, ഗോവ, കൊച്ചി, കൊൽക്കത്ത എന്നിങ്ങനെ 6 വ്യത്യസ്ത വേദികളിൽ ഫിഫ അണ്ടർ 17 പുരുഷ ലോകകപ്പ് ഇന്ത്യ-2017 ഇന്ത്യ വിജയകരമായി നടത്തി.
-ND-
(Visitor Counter : 126
രാജ്യരക്ഷാ മന്ത്രാലയം
ബംഗ്ലാദേശിലെ ബഹുരാഷ്ട്ര അഭ്യാസത്തിൽ പങ്കെടുക്കാൻ ഇന്ത്യൻ സൈന്യം
ന്യൂഡൽഹി, ഏപ്രിൽ 01, 2021
ബഹുരാഷ്ട്ര സൈനിക അഭ്യാസമായ ഷാന്തിർ ഒഗ്രോഷെന 2021  ബംഗ്ലാദേശിൽ നടക്കും. വിമോചനത്തിന്റെ 50 മഹത്തായ വർഷങ്ങളുടേയും, ബംഗ്ലാദേശിന്റെ രാഷ്ട്രപിതാവ് ബംഗാബന്ധു ഷെയ്ഖ് മുജിബുർ റഹ്മാന്റെ ജന്മശതാബ്ദിയുടേയും സ്മരണാര്ത്ഥം ആണ് അഭ്യാസം സംഘടിപ്പിക്കുന്നത്.
2021 ഏപ്രിൽ 04 മുതൽ ഏപ്രിൽ 12 വരെ നടക്കുന്ന അഭ്യാസത്തിൽ ദോഗ്ര റെജിമെന്റിൽ നിന്നുള്ള ഒരു ബറ്റാലിയനിലെ ഓഫീസർമാർ, ജെസിഒകൾ, ജവാൻമാർ എന്നിവരുൾപ്പെടെ 30 ഉദ്യോഗസ്ഥർ ഉൾപ്പെടുന്ന ഇന്ത്യൻ സംഘവും, റോയൽ ഭൂട്ടാൻ ആർമി, ശ്രീലങ്കൻ ആർമി, ബംഗ്ലാദേശ് ആർമി എന്നീ സേനകളിൽനിന്നുള്ള സംഘങ്ങളും പങ്കെടുക്കും.
“ശക്തമായ സമാധാന പരിപാലന പ്രവർത്തനങ്ങൾ” എന്നതാണ് അഭ്യാസത്തിന്റെ പ്രമേയം. യുഎസ്എ, യുകെ, തുർക്കി, സൗദി അറേബ്യ, കുവൈറ്റ്, സിംഗപ്പൂർ എന്നിവിടങ്ങളിൽ നിന്നുള്ള സൈനിക നിരീക്ഷകരും പരിശീലനത്തിലുടനീളം പങ്കെടുക്കും.
RRTN/SKY
(Visitor Counter : 160
പ്രധാനമന്ത്രിയുടെ ഓഫീസ്
ഇന്ത്യയുടെ പ്രസിഡൻസിക്ക് കീഴിലുള്ള ജി20 സെക്രട്ടേറിയറ്റിലെ റിക്രൂട്ട്മെന്റ് അവസരങ്ങൾ പ്രധാനമന്ത്രി പങ്കിട്ടു
ജി 20 സെക്രട്ടേറിയറ്റിന്റെ ഭാഗമാകാനും ഇന്ത്യയുടെ പ്രസിഡൻസിക്ക് കീഴിലുള്ള ആഗോള അജണ്ട രൂപപ്പെടുത്തുന്നതിന് സംഭാവന നൽകാനുമുള്ള ആവേശകരമായ റിക്രൂട്ട്മെന്റ് അവസരങ്ങൾ പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
വിദേശകാര്യ മന്ത്രാലയ വക്താവ് അരിന്ദം ബാഗ്ചിയുടെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു :
“ഇതൊരു ആവേശകരമായ അവസരമാണ്…"
--ND--
(This is an exciting opportunity… https://t.co/h0p6vxgzUj
— Narendra Modi  September 29, 2022
പ്രധാനമന്ത്രിയുടെ ഓഫീസ്
എൽസിഎച് 'പ്രചണ്ഡ'യുടെ നിവേശിപ്പിക്കല് ഒരു പ്രത്യേക നിമിഷമാണെന്ന് പ്രധാനമന്ത്രി വിശേഷിപ്പിച്ചു
പ്രതിരോധ സേനയിൽ എൽസിഎച്ച് ‘പ്രചണ്ഡ’ ഉൾപ്പെടുത്തിയതിൽ പ്രധാനമന്ത്രി ശ്രീ നരേന്ദ്ര മോദി ഓരോ ഇന്ത്യക്കാരനെയും അഭിനന്ദിച്ചു.
രക്ഷാ മന്ത്രി ശ്രീ രാജ്നാഥ് സിംഗിന്റെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു :
“നമ്മുടെ രാഷ്ട്രത്തെ പ്രതിരോധ മേഖലയിൽ ശക്തവും സ്വാശ്രയവുമാക്കാനുള്ള 130 കോടി ഇന്ത്യക്കാരുടെ കൂട്ടായ ദൃഢനിശ്ചയത്തിനുള്ള സവിശേഷമായ നിമിഷമാണ് എൽസിഎച്ച് ‘പ്രചണ്ഡ’യുടെ നിവേശിപ്പിക്കല് ഓരോ ഇന്ത്യക്കാരനും അഭിനന്ദനങ്ങൾ!”
(--ND--
ഊര്ജ്ജ മന്ത്രാലയം
സൗഭാഗ്യ പദ്ധതിക്ക് കീഴില് എട്ട് സംസ്ഥാനങ്ങള് നൂറ് ശതമാനം സമ്പൂര്ണ്ണ വൈദ്യുതീകരണം പൂര്ത്തിയാക്കി ; ഒരു മാസത്തിനുള്ളില് രാജ്യം നൂറ് ശതമാനം നേട്ടം കൈവരിക്കുമെന്ന് കേന്ദ്ര ഊര്ജ്ജ മന്ത്രി ആര്.കെ.സിംഗ്
സൗഭാഗ്യ പദ്ധതിക്ക് കീഴില് തെലങ്കാന, മധ്യപ്രദേശ്, ബീഹാര്, പശ്ചിമബംഗാള്, തൃപുര, ജമ്മു കാശ്മീര്, സിക്കിം, മിസോറാം എന്നീ എട്ട് സംസ്ഥാനങ്ങള് നൂറ് ശതമാനം ഭവന വൈദ്യുതീകരണം കൈവരിച്ചതായി കേന്ദ്ര ഊര്ജ്ജ മന്ത്രി ശ്രീ. ആര്.കെ.സിംഗ് അറിയിച്ചു. ഇതോടെ നൂറ് ശതമാനം ഭവനങ്ങളിലും വൈദ്യുതി എത്തിയ സംസ്ഥാനങ്ങളുടെ എണ്ണം പതിനഞ്ച് ആയി. ഇക്കൊല്ലം ഡിസംബര് 31 ഓടെ രാജ്യത്തെ എല്ലാ വീടുകളും വൈദ്യുതീകരിക്കുമെന്ന ലക്ഷ്യം നേടാനാകുമെന്ന് കേന്ദ്രമന്ത്രി പറഞ്ഞു. 2019 മാര്ച്ചോടെ എല്ലാവര്ക്കും മുഴുവന് സമയ വൈദ്യുതി ഉറപ്പാക്കാന് ഗവണ്മെന്റ് പ്രതിജ്ഞാബദ്ധമാണെന്നും ശ്രീ. സിംഗ് ന്യൂഡല്ഹിയില് വ്യക്തമാക്കി.
സംസ്ഥാനങ്ങളിലെ ഊര്ജ്ജവകുപ്പുകള്ക്കും വൈദ്യുതി വിതരണ കമ്പനികള്ക്കും ഇടയില് ആരോഗ്യകരമായ മത്സരം സൃഷ്ടിക്കുന്നതിലേക്ക് 300 കോടിയിലധികം രൂപയുടെ പുരസ്കാര പദ്ധതി ഏര്പ്പെടുത്തിയതായും കേന്ദ്രമന്ത്രി അറിയിച്ചു. നൂറ് ശതമാനം ഭവന വൈദ്യുതീകരണം ആദ്യമായി പൂര്ത്തിയാക്കുന്ന വൈദ്യുത കമ്പനി / ഊര്ജ്ജ വകുപ്പ് എന്നിവയിലെ ജീവനക്കാര്ക്ക് 50 ലക്ഷം രൂപയുടെ ക്യാഷ് അവാര്ഡും വിതരണ അടിസ്ഥാന സൗകര്യങ്ങള്ക്കായി 100 കോടി രൂപയുടെ ഗ്രാന്റും ലഭിക്കും. സംസ്ഥാനങ്ങളെ മൂന്ന് വിഭാഗങ്ങളായി തരംതിരിച്ച് ഓരോ വിഭാഗത്തിനും പുരസ്കാരം ലഭിക്കും.
2018 ഡിസംബര് 31 ന് മുമ്പ് നൂറ് ശതമാനം ഭവന വൈദ്യുതീകരണം പൂര്ത്തിയാക്കുന്ന സംസ്ഥാനങ്ങള്ക്ക് സൗഭാഗ്യയ്ക്ക് കീഴില് അനുവദിച്ച പദ്ധതി ചെലവിന്റെ പതിനഞ്ച് ശതമാനം അധിക ഗ്രാന്റായി  ലഭിക്കും.
(ND MRD - 872